L'Ajuntament de Sagunt organitza la XXVII Jornada de la Bici aquest diumenge 8 de maig
04 de maig 2016

L'Ajuntament de Sagunt ha organitzat la XXVII Jornada de la Bici aquest diumenge, 8 de maig. Concretament, es realitzarà un recorregut commemoratiu del Dia de la Bici que eixirà, a les 10 hores, de l'avinguda Jerónimo Roure i finalitzarà en la plaça de la Concòrdia del Port de Sagunt. 

![](/media/5mqbqvsg/bici_gok.jpg)

La delegada de Mobilitat Urbana, Roser Maestro, ha destacat: **“És el primer any que la jornada de la bici està organitzada per l'Ajuntament de Sagunt. Aquest és només l'inici de campanyes més intenses respecte a l'ús d'aquest mitjà de transport i, en general, d'una mobilitat sostenible. Recordem que la bici només és un dels mitjans d'aquest tipus de mobilitat i que s'engloba dins d'un context molt més ample. La nostra idea és desincentivar l'ús dels cotxes o de la resta de mitjans de transport privats”.** 

Cal destacar que els menors de 16 anys hauran de portar obligatòriament casc. En aquesta activitat també col·laboren diverses entitats com la Plataforma Ciudadana Morvedre en Bici, Acció Ecologista Agró i Club MTB Morvedre. A més, participa la Federació Veïnal de Sagunt.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-organitza-la-xxvii-jornada-de-la-bici-aquest-diumenge-8-de-maig/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-organitza-la-xxvii-jornada-de-la-bici-aquest-diumenge-8-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-organitza-la-xxvii-jornada-de-la-bici-aquest-diumenge-8-de-maig/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-organitza-la-xxvii-jornada-de-la-bici-aquest-diumenge-8-de-maig/)